
Приозерск қаласы әкімдігінің
   							2022 жылғы «___»__________
     							№ ___ қаулысымен бекітілген


«Приозерск қаласының ішкі саясат бөлімі» мемлекеттік мекемесінің ережесі

1. Жалпы ережелер

1. «Приозерск қаласының ішкі саясат бөлімі» мемлекеттік мекемесі (бұдан әрі – Мекеме) ішкі саясат саласындағы мемлекеттік басқаруды жүзеге асыратын Қазақстан Республикасы мемлекеттiк органы болып табылады.
2. Мекеме өз қызметін Қазақстан Республикасының Конституциясына және заңдарына, Қазақстан Республикасының Президенті мен Үкіметінің актілеріне, өзге де нормативтік құқықтық актілерге, сондай-ақ осы Ережеге сәйкес жүзеге асырады.
3. Мекеме мемлекеттік мекеме ұйымдық-құқықтық нысанындағы заңды тұлға болып табылады, мемлекеттік тілде өз атауы бар мөрі мен мөртаңбалары, белгіленген үлгідегі бланкілері, сондай-ақ Қазақстан Республикасының заңнамасына сәйкес қазынашылық органдарында шоттары болады. 
4. "Приозерск қаласының ішкі саясат бөлімі" мемлекеттік мекемесінің ведомствосында:
1) "Приозерск қаласының Жастар ресурстық орталығы" коммуналдық мемлекеттік мекемесі бар.
5. Мекеме азаматтық-құқықтық қатынастарға өз атынан түседі.
6. Мекеме егер заңнамаға сәйкес осыған уәкілеттік берілген болса, мемлекеттің атынан азаматтық-құқықтық қатынастардың тарапы болуға құқығы бар. 
7. Мекеме өз құзыретінің мәселелері бойынша заңнамада белгіленген тәртіппен Мекеме басшысының бұйрықтарымен және Қазақстан Республикасының заңнамасында көзделген басқа да актілермен ресімделетін шешімдер қабылдайды.
8. Мекеменің құрылымы мен штат санының лимиті қолданыстағы заңнамаға сәйкес бекітіледі.
9. Заңды тұлғаның орналасқан жері: Қазақстан Республикасы, 101100, Қарағанды облысы, Приозерск қаласы, Пушкин көшесі, 7 үй.
10. Мемлекеттік органның толық атауы:
[bookmark: _GoBack]мемлекеттік тілде –  «Приозерск қаласының ішкі саясат бөлімі» мемлекеттік мекемесі; 
орыс тілінде – государственное учреждение «Отдел внутренней политики города Приозерск».
11. Осы Ереже Мекеменің құрылтай құжаты болып табылады.
12. Мекеменің қызметін қаржыландыру жергілікті бюджеттен жүзеге асырылады.
13. Мекемеге кәсіпкерлік субъектілерімен Мекеменің функциялары болып табылатын міндеттерді орындау тұрғысында шарттық қатынастарға түсуге тыйым салынады.
Егер, Мекемеге заңнамалық актілермен кірістер әкелетін қызметті жүзеге асыру құқығы берілсе, онда осындай қызметтен алынған кірістер мемлекеттік бюджеттің кірісіне жіберіледі.

2. Мемлекеттік органның миссиясы, негізгі міндеттері, функциялары, құқықтары мен міндеттері

14. Мекеменің миссиясы: 
1) Ішкі саясат саласында жүргізіліп жатқан мемлекеттік саясат курсына қоғамдық және саяси қолдауды қамтамасыз ету, ақпараттық - насихаттау жұмыстарын жүргізу үшін қаладағы қоғамдық - саяси жағдайды нығайтуға, қала тұрғындарының әлеуметтік оптимизмін қалыптастыруға, азаматтық қоғам институттарын қолдауға және дамытуға, қаланың ақпараттық кеңістігінің бәсекеге қабілеттілігін арттыруға бағытталған реформаларды насихаттау арқылы қолданыстағы биліктің әлеуметтік базасын кеңейту.
15. Міндеттері:
1) қоғамдық - саяси тұрақтылықты, қоғамдық үрдістерді  демократияландыруды, қоғамды топтастыруды қамтамасыз ету бойынша мемлекеттік  саясатты іске  асыру, азаматтық  патриотизмде тәрбиелеу;  
2) мемлекеттің ішкі саясатын, сондай-ақ Қазақстан Республикасы Президентінің, Үкіметінің, облыс және қала әкімінің актілері мен тапсырмаларын іске асыру жөніндегі мемлекеттік және лауазымды тұлғалардың жұмысын үйлестіру;
3) қоғамның демократиялық институттарын нығайту, Қазақстанның 2050 жылға дейінгі даму стратегиясының негізгі басымдықтарын түсіндіру;
4) ішкі саясат саласындағы тұжырымдамалық негіздер мен практикалық ұсынымдарды, сондай-ақ азаматтық бірегейлікті, қаланы дамытудың ұзақ мерзімді басымдықтарын қалыптастыру негізінде қоғамды шоғырландыру жөніндегі ұсыныстарды әзірлеу
5) өңірде болып жатқан қоғамдық-саяси процестерді және олардың даму үрдістерін жан-жақты және объективті зерттеу, жалпылау және талдау;
6) қалалық деңгейде мемлекеттік ақпараттық саясатты іске асыру, мемлекеттік тапсырысты орындау бойынша бұқаралық ақпарат құралдарының қызметін үйлестіру;
7) қоғамдық бірлестіктермен, саяси партиялармен, қоғамдық - саяси және діни ұйымдармен, кәсіптік одақтармен, бұқаралық ақпарат құралдарымен, қоғам өкілдерімен өзара іс-қимыл жасау; 
8) Қазақстан Республикасының Коммерциялық емес ұйымдар туралы заңнамасын бұзғаны үшін әкімшілік құқық бұзушылық туралы хаттамалар жасау;
16. Функциялары:
1) Қазақстан Республикасы Президентінің, Үкіметінің актілерінің, әкімдік қаулыларының, облыс және қала әкімінің ішкі саясат саласындағы шешімдерінің, өкімдері мен тапсырмаларының орындалуын қамтамасыз етеді;
2) мекеменің құзыретіне кіретін мәселелер бойынша өңірлік бағдарламаларды әзірлеуді, әкімдік қаулыларының, қала әкімі шешімдерінің жобаларын дайындауды және сараптауды ұйымдастырады;
3) қала әкімдігінің және басқа да консультативтік-кеңесші органдардың отырыстарына қатысады;
4) қала әкімінің, оның аппаратының қызметін ақпараттық-талдамалық қамтамасыз етуді ұйымдастырады;
5) республикалық, облыстық, қалалық қоғамдық-саяси, мәдени іс-шараларды саяси қамтамасыз етуді жүргізеді;
6) ішкі саясат саласында жергілікті мемлекеттік органдар жұмысын үйлестіру, ішкі саясат, этносаралық және конфессияаралық салалардағы мемлекеттік саясатты айқындайтын тұжырымдамаларды, бағдарламаларды әзірлеуге және іске асыруға қатысу;
7) Қазақстан Республикасында этносаралық қатынастар, адам құқықтары мен бостандықтарын қамтамасыз ету және сақтау саласындағы республикалық, өңірлік бағдарламаларды әзірлеуге және іске асыруға қатысады;
8) ақпараттық деректер базасын қалыптастыру, жинақтау, біріктіру және біліктілігі бойынша саралау жұмыстарын ұйымдастырады
9) саяси партиялармен, ұлттық - мәдени бірлестіктермен, құқық қорғау, діни өзге де қоғамдық ұйымдармен байланысты жүзеге асырады;
10) қаладағы ішкі саяси тұрақтылықты нығайтуға және саяси процестерді демократияландыруға бағытталған республикалық, облыстық және өңірлік ғылыми-практикалық іс-шараларды дайындауға және өткізуге қатысады;
11) қалада мемлекеттік жастар саясатын іске асыру;
12) діни-ағартушылық қызмет және заңды тұлғаның белгілері жоқ шағын діни топтар арқылы қандай да бір дінді уағыздауды және таратуды жүзеге асыратын шетелдік азаматтардың қызметіне мониторинг жүргізеді;
13) мемлекеттік рәміздерді насихаттау және қала аумағында Қазақстан Республикасының  заңнамасына сәйкес олардың қолданылуына мониторинг  жүргізу;
14) жергілікті мемлекеттік органдардың  ақпараттық - насихаттау жұмысын үйлестіру, аймақтық бұқаралық ақпарат құралдары арқылы мемлекеттік саясаттың негізгі бағыттары бойынша ақпараттық-түсіндіру жұмысын жүргізу;
15) Қазақстан Республикасының қолданыстағы заңнамасында көзделген өзге де функцияларды жүзеге асырады;
16) діни бірлестіктермен байланыс жөніндегі кеңестің жұмысын ұйымдастырады;
17) қала әкімдігі жанындағы Мемлекеттік жастар саясатын іске асыру жөніндегі кеңестің жұмысын ұйымдастырады;
18) үкіметтік емес ұйымдармен өзара іс-қимыл жөніндегі қалалық Кеңестің жұмысын ұйымдастырады;
17. Құқықтары мен міндеттері:
1) Ішкі саясат мәселелері бойынша шешімдер қабылдау, бұйрықтар
шығару;
2) Ішкі саясат саласындағы нормаларды, ережелер мен әдістемелік
құжаттарды қолдану мәселелері бойынша түсініктемелер беру;
3) Белгіленген тәртіппен коммуналдық мемлекеттік органдардан,
мемлекеттік органдардан, мекемелерден, ұйымдардан, лауазымды адамдардан өз функцияларын орындау үшін қажетті ақпаратты сұратуға және алуға, мемлекеттік органдар мен өзге де ұйымдардың қызметкерлерін мекеменің құзыретіне жататын мәселелерді дайындауға қатысуға тартуға;
4) Сатып алу  мүліктік және жеке мүліктік емес құқықтар мен
міндеттерді жүзеге асыру, сотта талапкер және жауапкер болу;
5) Қазақстан Республикасының қолданыстағы заңнамасына сәйкес заңды
және жеке тұлғалармен өзге де заңды актілер жасауға;
6) ішкі саясат саласындағы мемлекеттік органдардың қызметін
ұйымдастыруды жетілдіру жөнінде ұсыныстар енгізу, мекеменің қарауына жататын мәселелер бойынша ақпараттық-талдамалық және өзге де материалдарды дайындауды жүзеге асыру;
7) Ақпараттық саясатты жүргізуге мемлекеттік тапсырысты іске асыру
бойынша жергілікті бағдарламаларды қаржыландыру туралы ұсыныстар енгізу;
8) қарауында ішкі саясат, адам құқықтары мен бостандықтарын сақтау
мәселелері және мекеменің құзыретіне кіретін өзге де мәселелер бар мемлекеттік органдардың лауазымды адамдарына ұйымдастырушылық-әдістемелік, ақпараттық және өзге де көмек көрсету;

3. Мемлекеттік органның қызметін ұйымдастыру

18. Бөлімге басшылықты жүктелген міндеттердің орындалуына және
оның өз өкілеттіктерін жүзеге асыруға дербес жауапты болатын бірінші басшы жүзеге асырады.
19. Бөлімнің бірінші басшысы Қазақстан Республикасының 
заңнамасына сәйкес қызметке тағайындалады және қызметтен босатылады.
20.  Бөлімнің бірінші басшысының өкілеттігі:
1) сыбайлас жемқорлыққа қарсы жұмыстарды ұйымдастырады және оны жүзеге асыруда дербес жауапкершілік артады;
2)   бөлімнің қызметін басқарады және бөлімге жүктелген міндеттерді орындауға жауапкершілік артады;
3) бөлім қызметкерлерінің арасында функционалдық міндеттемелерді бөлуді іске асырады; 
4) ведомстволық бағыныстағы мекемелер, кәсіпорындар туралы Жарғыларды (Ережелерді) бекітеді, олардың қызметтерін және құзіреттерін айқындайды;
5) бөлімнің құрылымдық бөлімшелерінің өзара әрекеттестігін реттейді; 
6) кадрларды орналастыруды жүргізеді әрі бөлім аппараты мен оның жүйелерінің құрылымы және штаттық кесте бойынша ұсыныстар енгізеді; 
7) бекітілген кадр саны, еңбек ақы қоры шеңберінде бөлім аппараты мен оны жүйелері бойынша штаттық кестені бекітеді; 
8) өз құзыреті шегінде басшы қолданыстағы заңдар негізінде бұйрықтар шығарады, Қазақстан Республикасы Үкіметінің, қала әкімдігінің шешімдері мен өкімдерінің орындалуына бақылауды жүзеге асырады;
9) стратегиялық және ағымдық жоспарларды бекітеді;
10) бекітілген заңнамалық тәртіпке сәйкес бөлім қызметкерлеріне және ведомстволық бағыныстағы мекеме басшыларына тәртіптік жазалар қолданады;
11) бекітілген заңнамалық тәртіпке сәйкес бөлім қызметкерлерін және ведомстволық бағыныстағы мекеме, кәсіпорындар басшыларын көтермелеулерді іске асырады;
12) мемлекеттік органдарда және басқа ұйымдарда Бөлімнің атынан өкілдік етеді;
13)  заңнамаға сәйкес басқа да өкілеттіліктерді  жүзеге асырады  асырады.
Бөлімнің бірінші басшысы болмаған кезеңде оның өкілеттіктерін қолданыстағы заңнамаға сәйкес оны алмастыратын тұлға орындайды.

4. Мемлекеттік органның мүлкі

	21. Бөлімнің заңнамада көзделген жағдайларда жедел басқару құқығында оқшауланған мүлкі болу мүмкін. Бөлімге берген мүлік, сондай-ақ өз қызметі нәтижесінде сатып алынған мүлік (ақшалай кірістерді қоса алғанда) және Қазақстан Республикасының заңнамасында тыйым салынбаған өзге де көздер есебінен қалыптастырылады.
	22. Бөлімде бекітілген мүлік коммуналдық меншікке жатады.
	23. Егер заңнамада өзгеше көзделмесе, Бөлім өзіне бекітілген мүлікті және қаржыландыру жоспары бойынша өзіне бөлінген қаражат есебінен сатып алынған мүлікті өз бетімен иеліктен шығаруға немесе оған өзгедей тәсілмен билік етуге құқығы жоқ.

5. Мемлекеттік органды қайта ұйымдастыру мен тарату

24. Мекемені қайта ұйымдастыру және тарату Қазақстан Республикасының заңнамасына сәйкес жүзеге асырылады.


										


